CELEX: 31985H0435
Language: el
Date: 1985-09-16 00:00:00
Title: 85/435/ΕΟΚ: Σύσταση του Συμβουλίου της 16ης Σεπτεμβρίου 1985 σχετικά με τους υπηκόους του Μεγάλου Δουκάτου του Λουξεμβούργου κατόχους διπλώματος φαρμακοποιού που χορηγήθηκε σε τρίτη χώρα

Avis juridique important

|

31985H0435

85/435/ΕΟΚ: Σύσταση του Συμβουλίου της 16ης Σεπτεμβρίου 1985 σχετικά με τους υπηκόους του Μεγάλου Δουκάτου του Λουξεμβούργου κατόχους διπλώματος φαρμακοποιού που χορηγήθηκε σε τρίτη χώρα  

Επίσημη Εφημερίδα αριθ. L 253 της 24/09/1985 σ. 0045 - 0045 Ισπανική ειδική έκδοση: Κεφάλαιο 06 τόμος 3 σ. 0036  Πορτογαλική ειδική έκδοση : Κεφάλαιο 06 τόμος 3 σ. 0036 

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 16ης Σεπτεμβρίου 1985  σχετικά με τους υπηκόους του Μεγάλου Δουκάτου του Λουξεμβούργου κατόχους διπλώματος φαρμακοποιού που χορηγήθηκε σε τρίτη χώρα  (85/435/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  εγκρίνοντας την οδηγία 85/433/ΕΟΚ του Συμβουλίου της 16ης Σεπτεμβρίου 1985 για την αμοιβαία αναγνώριση των διπλωμάτων, πιστοποιητικών και άλλων τίτλων φαρμακευτικής και για τη λήψη μέτρων για τη διευκόλυνση της πραγματικής άσκησης του δικαιώματος εγκατάστασης για ορισμένες δραστηριότητες του φαρμακευτικού τομέα (1),  διαπιστώνοντας ότι αυτή η οδηγία αφορά μόνο τα διπλώματα, πιστοποιητικά και άλλους τίτλους που χορηγήθηκαν μέσα σ' ένα κράτος μέλος,  φροντίζοντας όμως να λάβει υπόψη του την ιδιαίτερη κατάσταση των υπηκόων του Λουξεμβούργου, που, επειδή δεν υπάρχει στο ίδιο το Μέγα Δουκάτο του Λουξεμβούργου πλήρης κύκλος πανεπιστημιακών σπουδών, έκαμαν τις σπουδές τους σε τρίτη χώρα,  ΣΥΝΙΣΤΑ στις κυβερνήσεις των άλλων κρατών μελών να διευκολύνουν την πρόσβαση στις δραστηριότητες του φαρμακοποιού και την άσκησή τους στο εσωτερικό της Κοινότητας στους υπηκόους του Μεγάλου Δουκάτου του Λουξεμβούργου, κατόχους πανεπιστημιακού διπλώματος φαρμακοποιού, που χορηγήθηκε σε τρίτη χώρα και έχει αναγνωριστεί από τον υπουργό εθνικής παιδείας σύμφωνα με το νόμο της 18ης Ιουνίου 1969 για την ανώτατη εκπαίδευση και την αναγνώριση των ξένων τίτλων ανώτατης εκπαίδευσης, αναγνωρίζοντας αυτά τα διπλώματα στην επικράτειά τους.  Λουξεμβούργο, 16 Σεπτεμβρίου 1985.  Για το Συμβούλιο  Ο Πρόεδρος  M. FISCHBACH  (1) Βλέπε σελίδα 37 της παρούσας Επίσημης Εφημερίδας.